Parlamentarii USR își dau demisia pentru a nu beneficia de pensie specială.
Dan Barna a anunțat că deputații și sentorii USR își vor da demisia mâine dimineață. Decizia a fost luată pentru ca aceștia să nu beneficieze de pensie specială. Barna: USR PLUS va face din eliminarea pensiilor speciale condiţie esenţială pentru participarea la orice coaliţie de guvernare.
Dan Barna a anunțat, pe Facebook, că deputații și senatorii USR își vor depune demisia, înainte de finalul mandatului, pentru a nu beneficia de pensie specială."Aşa cum am anuntat în această după-amiază, mâine dimineaţă deputaţii şi senatorii USR îşi vor depune demisia din Parlament pentru a nu face parte dintre cei care vor primi pensie specială.Pensia specială este o sfidare la adresa oamenilor cinstiţi din această ţară. Să reprezinţi voinţa populară este o onoare, nu o corvoadă.Pe agenda Parlamentului este deja de patru ani un proiect de lege al USR care urmăreşte eliminarea acestor pensii. Patru ani de zile în care niciodată nu s-a găsit o majoritate care să facă acest lucru. Niciodată.Dar, pentru că am promis oamenilor că nu vom beneficia de ele, ne vom depune demisiile înainte de finalul acestui mandat.USR PLUS va face din eliminarea pensiilor speciale condiţie esenţială pentru participarea la orice coaliţie de guvernare", a scris Barna.